Etter å ha vunnet Oslo-finalen i NM i rock i Chateau Neuf i Oslo, tok de 30. juli 1979 førsteplassen i den TV-sendte landsfinalen på Jordal Amfi. Broadway News trakk fulle hus landet over med sin new wave-inspirerte symforock og sitt koreograferte sceneshow, forsterket med danserne Maiken Nielsen, Kirsti Dahl og Gry Sandland. Allerede samme år sa Magnus takk for seg og ble erstattet av Lage Fosheim som ny vokalist og tekstforfatter. Også Ødegård ga seg etter debuten, og da andrealbumet kom ut var bandet blitt en kvintett uten dansere. I 1981 ble gruppen oppløst, men Fosheim dro det hele i gang igjen med ny besetning: Bjørn Kristensen, Bengt Olsson, Eivind Rølles, Kjell Trøsvik og Kjetil Rindal. Fosheim ville prøve ut nye musikalske ideer ved hjelp av latin­amerikanske rytmer. I september forelå første resultat i form av singlen «Morgenda'n er vår»/«Se på meg» – en forsmak på albumet . Broadway News bidro på i 1981, en samleplate med norske rocke-, pop- og new wave band satt sammen av musikkavisa Puls.